ອີຣ່ານ ລົດລະດັບ ທາດຢູເຣນຽມ ທີ່ມີສະມັດຖະພາບສູງ ຂອງຕົນ (ວີດີໂອ)
ລາຍງານສະຫະປະຊາຊາດ ກ່າວວ່າ ທາດຢູເຣນຽມ ທີ່ໄດ້ຮັບການເສີມສະມັດຖະພາບຂຶ້ນ ຂອງອີຣ່ານ ໄດ້ຖືກຫັນປ່ຽນເປັນຮູບແບບ ທີ່ບໍ່ເປັນອັນຕະລາຍແລ້ວ.
ລາຍງານສະບັບນຶ່ງຈາກອົງການຄວບຄຸມນິວເຄລຍຂອງສະຫະ ປະຊາຊາດກ່າວວ່າ ອີຣ່ານໄດ້ຫັນປ່ຽນ ຫຼື ລົດລະດັບຂອງທາດ ຢູເຣນຽມທີ່ມີ ສະມັດຖະພາບສູງຂອງຕົນນັ້ນລົງແລ້ວ ຕາມທີ່ ຮຽກຮ້ອງຢູ່ໃນຂໍ້ຕົກລົງ ທີ່ອີຣ່ານໄດ້ບັນລຸກັບກຸ່ມ 6 ປະເທດ ມະຫາອຳນາດ ໃນເດືອນພະຈິກປີແລ້ວນີ້ ລາຍງານຈາກອົງການຄວບຄຸມພະລັງປະລະມະນູສາກົນ ທີ່ ພວກອົງການຂ່າວຝ່າຍຕາເວັນຕົກໄດ້ຮັບມາ ໃນວັນອາທິດ ວານນີ້ ກ່າວວ່າ ທາດຢູເຣນຽມທີ່ໄດ້ຮັບການເສີມສະມັດຖະ ພາບຂຶ້ນ 20 ເປີເຊັນຂອງອີຣ່ານ ທີ່ມີຫຼາຍກວ່າ 200 ກີໂລນັ້ນ ໄດ້ຖືກຫັນປ່ຽນ ເປັນຮູບແບບທີ່ບໍ່ເປັນໄພອັນຕະລາຍແລ້ວ ຂໍ້ຕົກລົງ 6 ເດືອນດັ່ງກ່າວຂອງນາໆຊາດ ຮຽກຮ້ອງໃຫ້ອີຣ່ານຢຸດເຊົາກິດຈະການດ້ານ ນີວເຄລຍທີ່ຫລໍ່ແຫລມທີ່ສຸດຂອງຕົນ ຮວມທັງການເສີມສະມັດຖະພາບຂຶ້ນ 20 ເປີເຊັນນັ້ນ ເພື່ອແລກປ່ຽນກັບການຜ່ອນ ຄາຍການລົງໂທດແບບຈຳກັດຂອງສະຫະປະຊາຊາດນັ້ນ ທັງສອງຝ່າຍໄດ້ມີກຳນົດຈະບັນລຸຂໍ້ຕົກລົງແບບຮອບດ້ານຫຼາຍຂຶ້ນຕື່ມໃນວັນອາທິດວານນີ້ ແຕ່ໄດ້ຕັດສິນໃຈເລື່ອນວັນເສັ້ນຕາຍ ອອກໄປໃສ່ວັນທີ 24 ພະຈິກປີນີ້ ອີຣ່ານໄດ້ປະຕິເສດຕໍ່ຂໍ້ກ່າວຫາ ທີ່ວ່າ ຕົນກຳລັງພະຍາຍາມພັດທະນາອາວຸດນີວເຄລຍ ໂດຍກ່າວວ່າ ໂຄງການນີວເຄລຍຂອງຕົນມີຈຸດປະສົງເພື່ອໃຊ້ໃນທາງສັນຕິເທົ່ານັ້ນ